Diari Oficial de la Generalitat Valenciana


Sumari del DOGV 5737, del 08-04-2008 (2008/4026)

ORDE de 27 de març de 2008, de la Conselleria de Presidència, per la qual s'aprova la creació i classificació del lloc de tresoreria de l'Ajuntament de Montserrat.
-------------------------------------------------------------------------------------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/4026


Data del document
:   27-03-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Montserrat
    * qualificació del personal
    * Tresor
    * administració local

ORDE de 27 de març de 2008, de la Conselleria de Presidència, per la qual s'aprova la creació i classificació del lloc de tresoreria de l'Ajuntament de Montserrat. [2008/4026]  
El Ple de l'Ajuntament de Montserrat, en la sessió del dia 29 de novembre de 2007, va adoptar l'acord de creació del lloc de tresoreria, la provisió del qual està reservada a funcionaris d'administració local amb habilitació de caràcter estatal de la subescala d'intervenció-tresoreria.  
Vist el que disposa l'article 2.f) del Reial Decret 1732/1994, de 29 de juliol, segons el qual en les restants corporacions locals amb secretaria de classe segona serà la relació de llocs de treball la que determine si el lloc de tresoreria està reservat a habilitat de caràcter nacional o pot ser exercit per un dels seus funcionaris qualificats com cal.  
Vista la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, la qual disposa que fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes pels articles 2.2.a) i 4 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,  
ORDENE  
Crear i classificar el lloc de tresoreria de l'Ajuntament de Montserrat, la provisió del qual està reservada a funcionaris d'administració local amb habilitació de caràcter estatal de la subescala d'intervenció-tresoreria, sense perjuí del que preveu l'apartat 2.f) de la disposició transitòria primera del Reial Decret 1174/1987, de 18 de setembre.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 27 de març de 2008  
El vicepresident primer i conseller de Presidència,  
VICENTE RAMBLA MOMPLET